b"\n_START_ARTICLE_\nHolt (Kongsvinger)\n_START_PARAGRAPH_\nHolt er en bydel i Kongsvinger, sentralt beliggende i syd\xc3\xb8st, omlag fem minutters gange fra jernbanestasjonen, og best\xc3\xa5r i dag av sm\xc3\xa5husbebyggelse. Fra gammelt av har g\xc3\xa5rden Holt ligget her. Fra ca. 1875 til det brant ned i 1977 besto hovedtunet av en meget staselig hovedbygning, en over 30m lang l\xc3\xa5ve, vognskjul og k\xc3\xa5rbolig. I flukt med k\xc3\xa5rboligen og vognskjulet mot hver ende av l\xc3\xa5ven var to stabbur.  Sammen utgjorde bygningene et klassisk g\xc3\xa5rdstun. Midt p\xc3\xa5 tunet sto flere store lindetr\xc3\xa6r i en gressbevokst '\xc3\xb8y'. P\xc3\xa5 framsiden av hovedbygningen l\xc3\xa5 en opparbeidet park, her vokste flere edle tresorter, bl.a. et stort gammelt lerketre. Fram til nedre del av eiendommen ble fraskilt til veiform\xc3\xa5l var det en \xc3\xa5pen bekk gjennom parken, denne rant ut i en dam med ender og svaner."